Rivertonprisen

**Rivertonprisen** – «Den gylne revolver» – deles ut hvert år av Rivertonklubben, og skal gå til forfatteren av årets beste norske kriminallitterære arbeid enten det gjelder en roman, novellesamling, skuespill, originalmanus for spillefilm, fjernsynsdrama eller radioteater.

Prisen er et samarbeid mellom Rivertonklubben, Bokhandlerforeningen, Den norske Forleggerforening og De norske Bokklubbene. Det er Rivertonklubbens egen jury som utnevner vinneren. 

## Navnet
Prisen og klubben er oppkalt etter forfatteren Stein Riverton, som var Sven Elvestads psevdonym som krimforfatter.

## Historikk

### Initiativet
Nils Nordberg skriver om Rivertonklubbens historie at klubben startet som en idé hos Bjørn Carling som ble fulgt opp av Sigurd B. Hennum. Disse to etablerte klubben våren 1972 sammen med Gerd Nyquist, Tor Edvin Dahl og Nordberg. «Tre ting syntes opplagte fra starten: Klubbens fremste oppgave skulle være å fremme kvantitet og kvalitet i norsk kriminallitteratur, og den burde derfor dele ut en årlig pris til beste verk i genren (Hennums idé); klubben måtte ta sitt navn etter den fremste norske kriminalforfatter gjennom tidene, vår (til da) eneste internasjonale stjerne, Stein Riverton; og Gerd Nyquist var selvskreven som Rivertonklubbens første formann.»

### Valget av revolveren som symbol
Selve prisen var lenge en Nagantrevolver. Nordberg skriver «At prisen ble en gyllen revolver, eller rettere sagt en revolver med forgylt skjefte, har sin egen bakgrunn. Forslaget var Bjørn Carlings, som viste til at Rivertons detektiv Asbjørn Krag var den stolte besitter av to gullbelagte duellpistoler». Det var Kjell Hallbing som foreslo Nagant, en belgisk pistol som ble brukt av det norske politiet på Asbjørn Krags tid. Klubben kjøpte først et restlager av Nagant fra forsvaret, men «denne beholdningen er for lengst oppbrukt og nå må prisgjenstandene kjøpes inn for en ganske annerledes ublu samlerpris.» Naganten har blitt erstattet med en Smith & Wesson .38 Special.

Rivertonklubbens ærespris – også en gyllen revolver – gis til personer som «har gjort en særlig innsats for norsk kriminallitteratur, her hjemme eller utenlands.»

### Flere tildelinger til samme forfatter
Fram til 2001 kunne en person ikke motta prisen mer enn én gang. Etter 2001 kan forfattere få prisen to ganger, forutsatt at den andre tildelingen gjelder en bok som vurderes som et klart høydepunkt i karrieren, eller er et markant comeback. Sju forfattere har mottatt prisen to ganger: Gunnar Staalesen i 1975 og 2002, Jon Michelet i 1980 og 2001, Karin Fossum i 1996 og 2014, Torkil Damhaug i 2011 og 2016, Kjell Ola Dahl i 2000 og 2015, Unni Lindell i 1999 og 2018 og Jo Nesbø i 1997 og 2019. Torolf Elster (1982 og 1997) fikk tildelt både ordinær pris og ærespris, og Jo Nesbø har mottatt to ordinære priser (1997 og 2019) og ærespris (2016).

## Prisvinnere 1972–2009

*1972 – Sigrun Krokvik, for romanen *Bortreist på ubestemt tid.* Filmatisert i 1974 under samme tittel.
*1973 – David Torjussen (Tor Edvin Dahl), for romanen *Etterforskning pågår*
*1974 – Anker Rogstad, for romanen *Lansen*
*1975 – Gunnar Staalesen, for romanen *Rygg i rand, to i spann.* Overført til TV i 1993.
*1976 – Pio Larsen, for romanen *Den hvite kineser*
*1977 – *Ingen pris utdelt*
*1978 – Jon Bing og Tor Åge Bringsværd, for tv-serien *[[Blindpassasjer (TV-serie)|Blindpassasjer]]*
*1979 – Helge Riisøen, for romanen *Operasjon* 
*1980 – Jon Michelet, for romanen *Hvit som snø*
*1981 – Fredrik Skagen, for romanen *Kortslutning*
*1982 – Torolf Elster, for romanen *Thomas Pihls annen lov*
*1983 – Kim Småge, for romanen *Nattdykk*
*1984 – Ingen pris utdelt
*1985 – Michael Grundt Spang, for romanen *Spionen som lengtet hjem* 
*1986 – Edith Ranum, for hørespillserien *Ringer i mørkt vann*
*1987 – Lars Saabye Christensen, for romanen *Sneglene* 
*1988 – Alf R. Jacobsen, for romanen *Kharg* 
*1989 – Idar Lind, for romanen *13 takters blues* 
*1990 – Ingvar Ambjørnsen, for romanen *Den mekaniske kvinnen*
*1991 – Audun Sjøstrand, for romanen *Valsekongens fall*
*1992 – Arild Rypdal, for romanen *Orakel* 
*1993 – Morten Harry Olsen, for romanen *Begjærets pris*
*1994 – Anne Holt, for romanen *Salige er de som tørster*
*1995 – Kolbjørn Hauge, for romanen *Død mann i boks*
*1996 – Karin Fossum, for romanen *Se deg ikke tilbake*
*1997 – Jo Nesbø, for romanen *Flaggermusmannen *
*1998 – Jan Mehlum, for romanen *Kalde hender* 
*1999 – Unni Lindell, for romanen *Drømmefangeren*
*2000 – Kjell Ola Dahl, for romanen *En liten gyllen ring* 
*2001 – Jon Michelet, for romanen *Den frosne kvinnen *
*2002 – Gunnar Staalesen, for romanen *Som i et speil* 
*2003 – Kurt Aust, for romanen *Hjemsøkt*
*2004 – Ulf Breistrand og Jarl Emsell Larsen for tv-serien *[[Svarte penger - hvite løgner]]*
*2005 – Frode Grytten, for romanen *Flytande bjørn*
*2006 – Tom Kristensen for romanen *Dødsriket*
*2007 – Jørgen Gunnerud, for romanen *Høstjakt*
*2008 – Vidar Sundstøl, for romanen *Drømmenes land*
*2009 – Tom Egeland for romanen *[[Lucifers evangelium]]*

## Vinnere og nominerte fra 2010
Fra 2010 begynte juryen med å offentliggjøre en kortliste over fem nominerte kandidater før det ble utpekt en vinner.

### [[Litteraturåret 2010|2010]]

* Anne & Even Holt: *Flimmer*
* Jørn Lier Horst: *Bunnfall*
* Asle Skredderberget: *Metallmyk*
* Øystein Wiik: *Dødelig applaus*
* **[[Chris Tvedt]]: ''Dødens sirkel*** – vinner

=== [[Litteraturåret 2011|2011]] ===

* Terje Emberland og Bernt Roughtvedt: *Stormlaget*
* Thomas Enger: *Fantomsmerte*
* Knut Faldbakken: *Natthagen*
* Jørn Lier Horst: *Vinterstengt*
* *'Torkil Damhaug: *Ildmannen*** – vinner

=== [[Litteraturåret 2012|2012]] ===

* Jørgen Brekke: ''Drømmeløs''
* Frode Granhus: ''Stormen''
* Espen Holm: ''Kong Salomos Sverd''
* Gard Erik Sandbakken: ''Skarpskytteren''
* **Jørn Lier Horst: *Jakthundene*** – vinner

=== [[Litteraturåret 2013|2013]] ===

* Sidsel Dalen: ''21 dager''
* Nicolaj Frobenius: ''Mørke grener''
* Jo Nesbø: ''Politi''
* Roar Sørensen: ''Smertens aveny''
* **Gard Sveen: *Den siste pilegrimen*** – vinner

=== [[Litteraturåret 2014|2014]] ===

* Asbjørn Jaklin: ''Rød sone''
* Merete Junker: ''Venuspassasjen''
* Marit Reiersgård: ''Jenta uten hjerte''
* Gunnar Staalesen: ''Ingen er så trygg i fare''
* **Karin Fossum: *Helvetesilden*** – vinner

=== [[Litteraturåret 2015|2015]] ===

* Ingebjørg Berg Holm: ''Stjerner over, mørke under''
* Tore Aurstad og Carina Westberg: ''Nattevandreren''
* Vidar Sundstøl: ''Djevelens giftering''
* Frits de Bourg: ''Dødens elv''
* **Kjell Ola Dahl: *Kureren*** – vinner

=== [[Litteraturåret 2016|2016]] ===

* Unni Lindell: ''Jeg vet hvor du bor''
* Chris Tvedt: ''Den som forvolder en annens død''
* Karin Fossum: ''Hviskeren''
* Bjørn Olav Nordahl: ''Dødvinkel''
* **Torkil Damhaug: *En femte årstid*** – vinner

=== [[Litteraturåret 2017|2017]] ===

* Øystein Borge: ''Det som aldri dør''
* Lars Mæhle: ''Den stille flokken''
* Trude Teige: ''Pasienten''
* Kurt Aust: ''Skipet med det onde øyet''
* **Aslak Nore: *Ulvefellen*** – vinner

=== [[Litteraturåret 2018|2018]] ===

* Gard Sveen: ''Bjørnen''
* Samuel Bjørk: ''Gutten som elsket rådyr''
* Tore Aurstad & Carina Westberg: ''Djeveldansen''
* Heine Bakkeid: ''Møt meg i paradis''
* **Unni Lindell: *Dronen*** – vinner

=== [[Litteraturåret 2019|2019]] ===

* [[Agnes Ravatn]]: ''Dei sju dørene''
* [[Sigbjørn Mostue]]: ''Himmelen skal gråte blod''
* [[Asle Skredderberget]]: ''Hevnen tilhører meg''
* [[Jan-Erik Fjell]]: ''Gjemsel''
* **Jo Nesbø: *Kniv*** – vinner 

=== [[Litteraturåret 2020|2020]] ===

* **Sven Petter Næss:** ***Skjebnesteinen*** – vinner
* [[Kurt Aust]]: ''Hjertets mørke''
* [[Frits de Bourg]]: ''Dykket''
* [[Unni Lindell]]: ''Nabovarsel''
* [[Karin Fossum]]: ''Bakom synger døden''

=== [[Litteraturåret 2021|2021]] ===

* **Heine Bakkeid:** ***St. Avenger*** - vinner
* [[Anne Holt]]: ''Det ellevte manus''
* [[Terje Bjøranger]]: ''Kalifatet''
* [[Samuel Bjørk]]: ''Ulven''
* [[Jan-Erik Fjell]]: ''Ringmannen''

=== [[Litteraturåret 2022|2022]] ===
* **Torkil Damhaug:** ***Hund uten grav*** – vinner
* [[Myriam Halden Bjerkli|Myriam H. Bjerkli]]: ''Grønnøyd monster''
* H.S. Palladino: ''Den som frykter snøen''
* Johan Høst: ''En nasjon i sjakk''
* [[Ingrid Berglund]]: ''Den svarte svanen''

=== [[Litteraturåret 2023|2023]] ===
* [[Jørn Lier Horst]] og [[Thomas Enger]]: ''Offer''
* [[Nikolaj Frobenius]]: ''Utryddelsen''
* [[Ingar Johnsrud]]: ''Patrioten''
* **Anne Holt**: ***Tolv utemte hester*** – vinner
* [[Karin Fossum]]: ''Farvel, Farah Diba''

=== [[Litteraturåret 2024|2024]] ===
* [[Anne Elvedal]]: ''Du kan kalle meg Jan''
* [[Jo Nesbø]]: ''Kongen av Os, Kongeriket 2''
* [[Terje Bjøranger]]: ''Den ingen ser''
* [[Jørn Lier Horst]]: ''Tørt land''
* **Eva Fretheim**: ***Fuglekongen*''' - vinner

## Rivertonklubbens ærespris
*1973 – André Bjerke
*1976 – Bjørn Carling
*1978 – Gerd Nyquist
*1992 – Nils Nordberg
*1997 – Willy Dahl, Sigurd B. Hennum og Torolf Elster
*2012 – Varg Veum (karakter i Gunnar Staalesens verker)
*2016 – Jo Nesbø
*2018 – Tor Edvin Dahl
*2019 – Hans H. Skei
*2022 – Knut Gørvell og Pip Hallén (som står bak Krimfestivalen).

## Rivertonklubbens internasjonale ærespris
*1990 – Tage la Cour
*1991 – Ruth Rendell
*1993 – P.D. James
*1997 – Ed McBain
*2006 – Maj Sjöwall
*2012 – Henning Mankell
*2022 – Håkan Nesser

## Se også
* Glassnøkkelen, en kriminallitterær pris fra Skandinaviska kriminalsällskapet

## Referanser


## Eksterne lenker
*  
* Ny revolverpresident i gammel krimklubb. Om Rivertonprisens og Rivertonklubbens historie, Dagbladet 28. mars 2001